**Csak a tanulmányaikat 2019 szeptemberében vagy azt követően osztatlan tanárképzésben, nappali tagozaton megkezdő hallgatók számára**

|  |  |
| --- | --- |
| **Tantárgy neve: Fókuszban az iskola NOP\_NV030A0** | **Kreditértéke: 0 kr** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”:** | |
| A **tanóra típusa** és **óraszáma**: **gyakorlat,** **20 óra** az adott **félévben** | |
| A **számonkérés** módja: **portfólió** | |
| A tantárgy **tantervi helye** (hányadik félév): **1.** | |
| Előtanulmányi feltételek:**-** | |
| **Tantárgy-leírás**: | |
| **A tanegység célja:**  Az iskolai gyakorlat célja, hogy a 4+1, valamint 5+1 képzésben résztvevő osztatlan tanárszakos hallgatók a képzésük kezdetétől iskolai környezetben szakmai tapasztalatokat gyűjtsenek, megismerkedjenek az iskola belső világával, szervezeti és környezeti jellemzőivel.  **Ismeretanyag:**  A hallgató megismeri az iskolát, mint szervezetet, az intézmény működését meghatározó legfontosabb törvényi, rendeleti hátteret, a fenntartói irányítás dokumentumait, az iskola szervezeti felépítését, működési rendjét. További ismereteket szerez az iskola és környezete kapcsolatáról, az iskola működéséről, szereplőiről, pedagógiai felelősségvállalásáról.  *Témakörök:*  1. Az iskola környezete (a környék lakóterületi jellemzői, megközelíthetőség, közlekedésbiztonság, egyéb lakossági és piaci szolgáltatások)  2. Az iskola belső környezete (épület, belső terek, esztétikai és funkcionális jellemzők), munkavédelem, tűzvédelem  3. Az iskola, mint szervezet (organogram, szervezeti egységek, pozíciók, szereplők)  4. Az iskola működésének szabályozói (pedagógiai program, házirend, szervezeti és működési szabályzat)  5. Iskolai élet, események, rendezvények  A hallgató a témakörökhöz kapcsolódó feladatok közül témánként egyet kiválaszt (a félév során összesen 5 feladatot), portfólióba rendezi. Az elkészített feladatok teljesítését nappali tagozaton a szakvezető a Neptunban igazolja a szorgalmi időszak utolsó hetéig. A gyakorlat teljesítése az *Iskolák térben és időben* tárgy vizsgára bocsájtásának feltétele. A portfólió pontszáma beleszámít a tárgy követelményeinek teljesítésébe. A portfólió elemeit a hallgatók hozzácsatolhatják a tanári záróvizsga részét képező kötelező tanári portfóliójukhoz.  Értékelés  A hallgatók feladatonként 5 pontot szerezhetnek, összesen 25 pont értékben. A hallgató által elkészített munkát a szakvezető értékeli a szorgalmi időszak utolsó napjáig a Neptunban. Ezt az értékelést a megszerzett összesített pontszámmal együtt eljuttatja az *Iskolák térben és időben* című előadást tartó egyetemi oktatónak a vizsgaidőszak első hetében. Az aláírás megszerzéséhez szükséges minimális pontszám: 10 pont. | |
| A **2-5** legfontosabb *kötelező,* illetve *ajánlott***irodalom** | |
| **Kötelező irodalom:**   * Mogyorósi Zsolt - Virág Irén (2015): *Iskola a társadalomban - az iskola társadalma*.   Elektronikus tananyag. <http://okt.ektf.hu/data/szlahorek/file/hunline_pedpszi/15_iskola_a_tarsadalomban/>   * Magyar István - Sándor József - Gaál Gabriella - Mogyorósi Zsolt: *Az iskolai nevelés alapjai.*   Elektronikus tananyag.  <https://uni-eszterhazy.hu/hefoppalyazat/nevtarsal/index.html>   * 2011. évi CXC. törvény a nemzeti köznevelésről   <https://net.jogtar.hu/jogszabaly?docid=A1100190.TV>  **Ajánlott irodalom:**   * A gyakorló intézmény Pedagógiai Programja * A gyakorló intézmény Házirendje * A gyakorló intézmény Szervezeti és Működési Szabályzata | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **Tudása**   * Ismeretekkel rendelkezik az iskola, mint szervezet működéséről. * Megismeri az iskolai életet szabályozó dokumentumokat.   **Képességei**   * Képes pedagógiai tapasztalatai és nézetei reflektív értelmezésére, elemzésére, értékelésére. * Képes reális képet kialakítani a tanulók világáról.   **Attitűdje**   * Érdeklődik az iskola pedagógiai világa iránt.   **Autonómiája és felelőssége**   * Végiggondolja a pedagógiai munka felelősségét. | |
| **Tantárgy felelőse**: **Magyar István képzési programigazgató** | |
| **Tantárgy oktatásába bevont oktatók: gyakorlóiskolai szakvezetők** | |

**Melléklet – Fókuszban az iskola – Nappali tagozat**

A **Fókuszban az iskola tantárgy kurzusainak gyakorlati feladatai, követelményei és értékelése**

A hallgató a témakörökhöz kapcsolódó feladatok közül témánként egyet kiválaszt (a félév során összesen 5 feladatot), és portfólióba rendezi.

**A témakörökhöz kapcsolódó választható feladatok**

**1. Az iskola környezete (a környék lakóterületi jellemzői, megközelíthetőség, közlekedésbiztonság, egyéb lakossági és piaci szolgáltatások)**

1.a. Rajzoljon vagy készítsen digitálisan biztonságos útvonaltervet az intézmény megközelítéséhez!

1.b. Fényképezzen le az Ön számára érdekes részleteket az iskola környezetéből! Választását indokolja!

1. c. Milyen veszélyforrásokat fedezett fel az iskola épületének környezetében? Dokumentálja és indokolja választásait!

1. d. Egyéni ötlet megvalósítása. (Szakvezetői egyeztetést és jóváhagyást igényel.)

**2. Az iskola belső környezete (épület, belső terek, esztétikai és funkcionális jellemzők), munkavédelem, tűzvédelem**

2. a. Mutassa be és dokumentálja digitálisan az iskola egy kiválasztott belső terét! (Pl.: ebédlő, tornaterem, szaktantermek, udvar, lépcsőház, folyosók stb.) A leírás során szenteljen figyelmet az esztétikai és funkcionális jellemzőkre!

2. b. Készítsen interjút az iskola munkavédelmi és tűzvédelmi szabályairól!

2. c. Fedezze fel és digitálisan dokumentálja az iskola épületében a tűzvédelemhez és munkavédelemhez kapcsolódó jelzéseket (pl.: figyelmeztető táblák, menekülési útvonalterv, poroltó stb.)!

2. d. Egyéni ötlet megvalósítása. (Szakvezetői egyeztetést és jóváhagyást igényel.)

**3. Az iskola, mint szervezet (organogram, szervezeti egységek, pozíciók, szereplők)**

3.a. Keresse meg az iskola honlapján az organogramot, és helyezze el rajta szakjait! Szerkessze meg a módosított változatot!

3.b. Készítsen interjút az iskola vezetőjével vagy helyetteseivel az intézmény sajátosságairól!

3.c. Készítsen interjút valamelyik szakjához kapcsolódó munkaközösség vezetőjével a munkaközösség működéséről!

3.d. Egyéni ötlet megvalósítása. (Szakvezetői egyeztetést és jóváhagyást igényel.)

**4. Az iskola működésének szabályozói (pedagógiai program, házirend, szervezeti és működési szabályzat)**

4.a. Készítsen rövid, lényegre törő PPT-t a Pedagógiai Program Ön által kiválasztott részéről saját szavaival értelmezve!

4. b. Készítsen rövid, lényegre törő PPT-t a Házirend Ön által kiválasztott részéről saját szavaival értelmezve!

4.c. Készítsen rövid, lényegre törő PPT-t a Szervezeti és Működési Szabályzat Ön által kiválasztott részéről saját szavaival értelmezve!

4. d. Egyéni ötlet megvalósítása. (Szakvezetői egyeztetést és jóváhagyást igényel.)

**5. Iskolai élet, események, rendezvények**

5.a. Az intézmény dokumentumaiból gyűjtse ki az iskola rendezvényeit!

5.b. Vegyen részt egy iskolai rendezvényen és dokumentálja!

5.c. Egyéni ötlet megvalósítása. (Szakvezetői egyeztetést és jóváhagyást igényel.)

**Értékelés**

A hallgatók feladatonként 5 pontot szerezhetnek, összesen 25 pont értékben. A hallgató által elkészített munkát a szakvezető a szorgalmi időszak utolsó napjáig a Neptunban aláírással igazolja. Ezt az értékelést a megszerzett összesített pontszámmal együtt eljuttatja az *Iskolák térben és időben* című előadást tartó egyetemi oktatónak a vizsgaidőszak első hetében. Az aláírás megszerzéséhez minimum 10 pont elérése szükséges.

**A gyakorlat teljesítése az Iskolák térben és időben tárgy vizsgára bocsájtásának feltétele. A portfólió pontszáma beleszámít a tárgy követelményeinek teljesítésébe. A portfólió elemeit a hallgatók hozzácsatolhatják a tanári záróvizsga részét képező kötelező tanári portfóliójukhoz.**